Nájomná zmluva
uzatvorená podľa ustanovení § 663 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“)
č. 2023/1410/6187
(ďalej len „zmluva“)

Článok I.
Zmluvné strany:

Prenajímateľ:
	Obchodné meno
	VODOHOSPODÁRSKA VÝSTAVBA, ŠTÁTNY PODNIK

	Sídlo
	P.O.BOX 45, Karloveská 2, 842 04 Bratislava

	Štatutárny zástupca
	Ing. Peter Molda – generálny riaditeľ štátneho podniku 

	IČO
	00 156 752

	DIČ
	2020480198

	IČ DPH
	SK2020480198

	Bankové spojenie
	Tatra banka a.s.

	BIC/SWIFT kód
	TATRSKBX

	IBAN
	SK45 1100 0000 0029 2112 3848

	Právna forma
	Štátny podnik zapísaný v Obchodnom registri Mestského súdu Bratislava III, oddiel: Pš, vložka č.: 32/B



(ďalej len „prenajímateľ“)
a

Nájomca:
	Obchodné meno
	

	Sídlo
	

	Štatutárny zástupca
	

	IČO
	

	DIČ
	

	IČ DPH
	

	Bankové spojenie
	

	BIC/SWIFT kód
	

	IBAN
	

	Právna forma
	


 
(ďalej len „nájomca“ a spolu s prenajímateľom ďalej len „zmluvné strany“)

po vzájomnej dohode uzatvárajú v zmysle Občianskeho zákonníka túto nájomnú zmluvu za nasledujúcich podmienok:
 
Článok II.
Úvodné ustanovenia

2.1. Prenajímateľ je správcom majetku vo výlučnom vlastníctve Slovenskej republiky a to plávajúceho pristávacieho zariadenia nachádzajúceho sa v katastrálnom území Šamorín, obec Šamorín, okres Dunajská Streda vyviazanom na rkm 33,1 pri ľavom brehu zdrže Hrušov na vodnej ceste Dunaj na pozemku, parcela registra KN „C“ číslo 3351/19, o výmere 35610 m2, druh pozemku ostatné plochy, vedenom Okresným úradom Dunajská Streda, katastrálnym odborom na LV č. 822, v spoluvlastníckom podiele 1/1 vo vlastníctve SR, správe VV, š. p. Plávajúce pristávacie zariadenie je vybavené čakárňou pre cestujúcich a hygienickým zázemím. Skladá sa z troch hlavných častí: betónového pontónu, nadstavby a vyväzovacích prvkov. Do pontónu je zabudovaná čistiareň odpadových vôd, filtračná sústava na úpravu úžitkovej vody a elektroinštalácia objektu je napojená na brehovú elektrickú prípojku, ktorá je v správe prenajímateľa. Na plávajúcom pristávacom zariadení v k. ú. Šamorín sa nachádza zariadenie na poskytovanie rýchleho občerstvenia, resp. prevádzkovanie pohostinskej činnosti. Lodné osvedčenie č. 1525 na vnútrozemskú plavbu vydané Dopravným úradom, Bratislava dňa 04.12.2014, bolo predĺžené dňa 27.06.2023 na základe pravidelnej prehliadky do dňa 27.06.2027. 
2.2. Nájomca je úspešným uchádzačom výberového konania vyhláseného prenajímateľom. 
       
Článok III.
Predmet a účel zmluvy a predmet nájmu

3.1. Predmetom tejto zmluvy je prenechanie do užívania hnuteľnej časti plávajúceho pristávacieho zariadenia nachádzajúceho v katastrálnom území Šamorín uvedeného v článku II. ods. 2.1. tejto zmluvy (ďalej len „predmet nájmu“), zo strany prenajímateľa nájomcovi za podmienok uvedených v tejto zmluve. Situácia, v ktorej je rozsah predmetu nájmu vyznačený, tvorí Prílohu č. 1 tejto zmluvy.
3.2. Nájomca sa zaväzuje predmet nájmu užívať ako prístavisko malých plavidiel, výletných a rekreačných lodí a poskytovať služby občerstvenia na plávajúcom pristávacom zariadení v Šamoríne pre verejnosť vrátane hygienického zázemia (ďalej len „účel nájmu“). 
3.3. Nájomca je oprávnený užívať predmet nájmu len na účel uvedený v  ods. 3.2. tohto článku  tejto zmluvy. 
Článok IV.
Doba nájmu a ukončenie nájmu

4.1.	Zmluvné strany sa dohodli, že táto zmluva sa uzatvára na dobu určitú, a to odo dňa  nadobudnutia účinnosti na dobu 5 rokov s možnosťou výpovede aj bez udania dôvodu s výpovednou dobou 3 mesiace, pričom výpovedná doba začne plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď preukázateľne doručená druhej zmluvnej strane.          
4.2. 	Zmluvné strany môžu nájomný vzťah ukončiť aj:
a) písomnou dohodou zmluvných strán,
b) písomným odstúpením od tejto zmluvy,
c) dňom zaradenia prenajímateľa do privatizácie podľa ust. § 45 ods. 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov.
4.3. 	Prenajímateľ má právo odstúpiť od tejto zmluvy z týchto dôvodov: 
   a) ak nájomca do 30 dní odo dňa nadobudnutia účinnosti tejto zmluvy, nepožiada Dopravný úrad o zápis osoby, ktorá bude vykonávať prevádzku plavidla v súlade s § 24 zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (ďalej len „zákon o vnútrozemskej plavbe“) do Registra plavidiel,
b) 	ak nájomca do 30 dní odo dňa nadobudnutia účinnosti tejto zmluvy neuzatvorí poistnú zmluvu v súlade s § 27 zákona o vnútrozemskej plavbe,
c)  ak nájomca dá predmet nájmu alebo jeho časť do podnájmu v rozpore s článkom VII. tejto zmluvy,
d) 	ak v dôsledku zmien vykonávaných nájomcom na predmete nájmu vzniká alebo hrozí prenajímateľovi značná škoda (ust. § 667 ods. 2 Občianskeho zákonníka),
e) 	ak nájomca napriek písomnej výzve prenajímateľa užíva predmet nájmu alebo trpí jeho užívanie tretími osobami takým spôsobom, že prenajímateľovi vzniká škoda alebo mu hrozí značná škoda,
f) 	ak nájomca nezaplatil splatné nájomné do 30 dní po splatnosti,
g) 	v prípade, ak dôjde počas doby platnosti tejto zmluvy k takému zhoršeniu technického stavu predmetu nájmu, ktoré bude mať za následok ohrozenie života alebo zdravia osôb alebo ohrozenie majetku; v takom prípade je nájomca povinný predmet nájmu urýchlene uvoľniť a odovzdať prenajímateľovi v lehote do 7 dní odo dňa doručenia písomného odstúpenia od zmluvy zo strany prenajímateľa nájomcovi,
h) 	ak nájomca užíva predmet nájmu v rozpore s účelom dohodnutým v článku III. bod 3.2. tejto zmluvy; v takom prípade je nájomca povinný predmet nájmu urýchlene uvoľniť a odovzdať prenajímateľovi v lehote do 7 dní odo dňa doručenia písomného odstúpenia od zmluvy zo strany prenajímateľa nájomcovi,
i) 	ak nájomca neuhradí finančnú zábezpeku v súlade s článkom V. ods. 5.8. tejto zmluvy alebo ak nedoplatí finančnú zábezpeku v súlade s článkom V.  ods.  5.9. tejto zmluvy.
4.4. 	Nájomca má právo odstúpiť od tejto zmluvy z týchto dôvodov:
a) ak sa predmet nájmu stane nespôsobilým na dohodnutý účel nájmu,
b) ak sa mu odníme taká časť predmetu nájmu, že by sa tým zmaril účel zmluvy.
4.5. 	Odstúpenie od tejto zmluvy v prípadoch vymedzených v ods. 4.3. a 4.4. tohto článku tejto zmluvy nadobúda účinky jeho doručením druhej zmluvnej strane, pričom k tomuto okamihu táto zmluva zaniká. Odstúpenie od tejto zmluvy sa však netýka nárokov na náhradu škody vzniknutej porušením tejto zmluvy ani iných zmluvných ustanovení, ktoré majú podľa vôle zmluvných strán alebo vzhľadom na ich povahu trvať i po skončení tejto zmluvy.
4.6. 	V prípade ukončenia zmluvy z dôvodov podľa  ods.  4.3. a 4.4. tohto článku zmluvy, je nájomca povinný uvoľniť a protokolárne odovzdať predmet nájmu prenajímateľovi v lehote do 1 mesiaca odo dňa doručenia písomného odstúpenia od tejto zmluvy zo strany zmluvnej strany druhej zmluvnej strane, ak nie je v tejto zmluve uvedené inak. V prípade ukončenia zmluvy z dôvodu uvedeného v ods.  4.2. písm. c) tohto článku zmluvy, je nájomca povinný uvoľniť a protokolárne odovzdať predmet nájmu prenajímateľovi v lehote 7 dní odo dňa doručenia oznámenia o vzniku tejto skutočnosti obom zmluvným stranám. V prípade ukončenia zmluvy dohodou podľa ods. 4.2. písm. a) tohto článku tejto zmluvy, bude lehota na uvoľnenie a odovzdanie predmetu nájmu prenajímateľovi dohodnutá v tejto dohode. V prípade ukončenia zmluvy písomnou výpoveďou, je nájomca povinný uvoľniť a protokolárne odovzdať predmet nájmu prenajímateľovi najneskôr v deň skončenia zmluvy. Pri ukončení tejto zmluvy prenajímateľ písomne upovedomí nájomcu o spôsobe odovzdania predmetu nájmu späť prenajímateľovi.

Článok V.
Nájomné a platobné podmienky

[bookmark: _GoBack]5.1.  	Všeobecná hodnota nájmu bola pre predmet nájmu stanovená v súlade s vyhláškou Ministerstva spravodlivosti SR č. 492/2004 Z. z. o stanovení všeobecnej hodnoty majetku v znení neskorších predpisov znaleckým posudkom č. 01/2024 zo dňa 17.10.2024, vypracovaným znalcom v odbore stavebníctvo, odvetvie pozemné stavby a odhad hodnoty nehnuteľností, Ing. Chanečkom, evid. číslo 911285 pre plávajúce pristávacie zaradenie v k. ú. Šamorín vo výške:
- 43 941,00 Eur s DPH/rok (slovom: štyridsaťtritisíc deväťsto štyridsaťjeden Eur).
5.2.    Výška nájomného za predmet nájmu je v súlade so zákonom NR SR č. 18/1996 Z. z. o cenách v znení neskorších právnych predpisov stanovená na základe ponuky vo výberovom konaní v sume  ... Eur ročne vrátane DPH (slovom: .... Eur); základ dane .... Eur (slovom: ..... Eur), k základu dane bude pripočítaná DPH v zmysle platných právnych predpisov účinných v čase vzniku daňovej povinnosti (ďalej len „nájomné“).
5.3. 	Zmluvné strany sa dohodli, že prenajímateľ bude vykonávať fakturáciu za užívanie predmetu nájmu mesačne, a to vo výške ... Eur s DPH (slovom: ... Eur a ... centov); základ dane .... Eur (slovom: ..... Eur), k základu dane bude pripočítaná DPH v zmysle platných právnych predpisov účinných v čase vzniku daňovej povinnosti vždy do 15. dňa nasledujúceho mesiaca.
5.4. Jednotlivé faktúry podľa predchádzajúceho odseku sa budú doručovať nájomcovi elektronicky na e-mailovú adresu: ............@.........sk
5.5. Platby budú vykonané výlučne bezhotovostne na bankový účet prenajímateľa uvedený vo faktúre. Všetky faktúry vystavené v zmysle tejto zmluvy musia obsahovať všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších predpisov, údaje v zmysle Obchodného zákonníka, údaje v zmysle tejto zmluvy, číslo tejto zmluvy a číslo bankového účtu prenajímateľa uvedené v článku I. tejto zmluvy. Ak akákoľvek faktúra vystavená v zmysle tejto zmluvy nebude obsahovať náležitosti dohodnuté v tomto článku zmluvy, má nájomca právo vrátiť faktúru na prepracovanie prenajímateľovi. Lehota splatnosti takto vrátenej faktúry sa preruší a nová lehota splatnosť začne plynúť dňom preukázateľného doručenia opravenej a správne vystavenej faktúry nájomcovi.
5.6. Lehota splatnosti riadne vystavenej a doručenej faktúry je 30 dní odo dňa jej doručenia nájomcovi. Faktúra je uhradená v lehote splatnosti, ak deň pripísania príslušnej peňažnej čiastky na účet prenajímateľa je v lehote uvedenej v tomto bode tohto článku zmluvy. Ak deň splatnosti pripadne na sobotu, nedeľu, sviatok, alebo deň pracovného pokoja v Slovenskej republike, posúva sa dátum splatnosti na najbližší nasledujúci pracovný deň.
5.7. Prvú faktúru vystaví prenajímateľ do 10 dní odo dňa nadobudnutia účinnosti tejto zmluvy. Za kratšie obdobie ako kalendárny mesiac sa výška nájomného určí ako pomerná časť zo sumy mesačného nájomného. 
5.8. Prenajímateľ má uzatvorenú zmluvu o pripojení odberného elektrického zariadenia do distribučnej siete pre odberné miesto na plávajúcom pristávacom zariadení v k. ú. Šamorín s vonkajším osvetlením a nameraná spotreba elektrickej energie bude nájomcovi refakturovaná.
5.9. Vo výške nájomného podľa ods.  5.2. tohto článku tejto zmluvy nie sú zahrnuté náklady na prevádzku filtračnej sústavy na úpravu úžitkovej vody a čistiareň odpadových vôd na plávajúcom pristávacom zariadení a údržba, ktoré si nájomca zabezpečí individuálne a bude si ich hradiť sám. 
5.10. Nájomca je povinný do 10 dní odo dňa nadobudnutia účinnosti tejto zmluvy poukázať na účet prenajímateľa uvedený v článku I. tejto zmluvy sumu vo výške dohodnutého 3 mesačného nájomného celkom ... Eur (slovom: ... Eur) ako finančnú zábezpeku na prípadné uhrádzanie nárokov prenajímateľa súvisiacich a vyplývajúcich z tejto zmluvy. Prenajímateľ je oprávnený uhradiť si z tejto zábezpeky všetky peňažné nároky (splatné aj nesplatné), vrátane nároku na náhradu škody, ktoré mu v súvislosti s touto zmluvou vzniknú, najmä si uspokojiť akékoľvek pohľadávky voči nájomcovi po lehote splatnosti.
5.11. Ak si prenajímateľ uhradí z finančnej zábezpeky dlžné čiastky uvedené v bode 5.10. tohto článku zmluvy, je nájomca povinný doplatiť bezodkladne finančnú zábezpeku o sumu rovnajúcu sa výške týchto úhrad, a to najneskôr do 10 dní odo dňa, kedy mu prenajímateľ túto skutočnosť písomne oznámi, a to na účet prenajímateľa uvedený v článku I. tejto zmluvy.
5.12. Prenajímateľ je povinný po skončení nájmu do 10 dní od uskutočnenia vyúčtovania všetkých prípadných dlžných čiastok, ktoré sú spojené s užívaním predmetu nájmu, vrátiť zostatok finančnej zábezpeky na účet nájomcu uvedený v článku I. tejto zmluvy. 
5.13. Ak nájomca nevykoná úhradu akejkoľvek platby podľa tejto zmluvy v určenej lehote, je prenajímateľ oprávnený účtovať mu úrok z omeškania vo výške 0,05 % z dlžnej sumy za každý deň omeškania. Nájomca je povinný vyúčtovaný úrok z omeškania uhradiť prenajímateľovi spolu s oneskorenou platbou na základe samostatnej faktúry.
5.14. Prenajímateľ má právo jednostranne upraviť nájomné za prenájom predmetu nájmu raz ročne vždy k 1. marcu príslušného kalendárneho roka, v nadväznosti na oficiálne priznanú mieru rastu čistej inflácie za predchádzajúci kalendárny rok, zverejnenú Štatistickým úradom SR. Zmluvné strany sa dohodli, že na takúto zmenu zmluvy nie je potrebný písomný dodatok  podpísaný oboma zmluvnými stranami. 

Článok VI.
Práva a povinnosti zmluvných strán

6.1.  	Nájomca podpisom tejto zmluvy potvrdzuje, že bol oboznámený so stavom predmetu nájmu a že predmet nájmu je v stave spôsobilom na dohodnuté užívanie, v tomto stave ho prenajímateľ po podpísaní zmluvy odovzdáva nájomcovi a nájomca ho v tomto stave prijíma do užívania v zmysle tejto zmluvy. O odovzdaní a prevzatí predmetu nájmu bude spísaný protokol.
6.2.  	Nájomca je povinný predmet nájmu užívať tak, aby pri jeho užívaní a prevádzke nebránil iným činnostiam prenajímateľa na predmete nájmu a správcovi vodného toku.
6.3.  	Nájomca je povinný v prípade mimoriadnej udalosti (napr. zvýšené vodné stavy a pod.) rešpektovať a riadiť sa pokynmi prevádzkovateľa stupňa Čunovo – SLOVENSKÝ VODOHOSPODÁRSKY PODNIK, štátny podnik, Odštepný závod Bratislava, závod VD Gabčíkovo, a to po celú dobu trvania mimoriadnej udalosti. Vzhľadom na uvedené je nájomca povinný umožniť vstup na predmet nájmu poverenému pracovníkovi SLOVENSKÉHO VODOHOSPODÁRSKEHO PODNIKU, štátny podnik na jeho požiadanie, za účelom vykonania kontroly dodržiavania príslušných právnych prepisov. Tento poverený pracovník je povinný sa preukázať písomným poverením. Za rovnakých podmienok je nájomca povinný umožniť vstup na predmet nájmu aj prenajímateľovi alebo pracovníkovi poverenému prenajímateľom za účelom vykonania kontroly užívania predmetu nájmu minimálne jedenkrát za rok v zmysle tejto zmluvy.
6.4.     	Nájomca dňom nadobudnutia účinnosti tejto zmluvy preberá na seba všetky práva a povinnosti vyplývajúce zo zákona o vnútrozemskej plavbe dané vlastníkovi a prevádzkovateľovi plavidla a prevádzkovateľovi prístaviska a bude znášať s tým spojené finančné náklady. V prípade, ak z dôvodu porušenia povinností bude zo strany Dopravného úradu uložená prenajímateľovi sankcia, nájomca bude znášať v plnej výške takto uloženú sankciu.
6.5.	Nájomca je povinný najneskôr do 30 dní odo dňa nadobudnutia účinnosti tejto zmluvy požiadať Dopravný úrad o zápis osoby, ktorá bude vykonávať prevádzku plavidla v súlade s ust. § 24 zákona o vnútrozemskej plavbe do Registra plavidiel. Kópiu návrhu na zápis do Registra je nájomca povinný zaslať prenajímateľovi bezodkladne, najneskôr do 15 dní odo dňa, kedy požiadal Dopravný úrad o zápis do Registra plavidiel.
6.6.   	Nájomca je povinný do 30 dní odo dňa nadobudnutia účinnosti tejto zmluvy uzatvoriť zmluvu o poistení zodpovednosti za škodu spôsobenú prevádzkou plavidla v súlade s § 27 zákona o vnútrozemskej plavbe na minimálnu poistnú sumu vo výške 50 000,- Eur na predmet nájmu a kópiu uzatvorenej poistnej zmluvy je povinný zaslať prenajímateľovi bezodkladne, najneskôr do 15 dní odo dňa uzatvorenia poistnej zmluvy.
6.7.     Nájomca sa zaväzuje dodržiavať čistotu a poriadok v predmete nájmu a v jeho okolí a starať sa o predmet nájmu so starostlivosťou riadneho hospodára, nakladať so splaškovými vodami alebo prečistenými odpadovými vodami a kalom z prevádzky predmetu nájmu v súlade so všeobecne záväznými právnymi predpismi, ako aj zabezpečiť pravidelný odvoz a likvidáciu odpadu z predmetu nájmu v súlade so zákonom č. 79/2015 Z. z. o odpadoch a o zmene a doplnení zákonov v znení neskorších predpisov počas celej doby nájmu. 
6.8.  	Nájomca bude vykonávať stavebné práce na predmete nájmu, úpravu vnútorného zariadenia prevádzky občerstvenia alebo priľahlých pozemkoch len po predchádzajúcom písomnom súhlase prenajímateľa, správcu vodného toku, Dopravného úradu a po nadobudnutí právoplatnosti príslušného povolenia stavebného úradu.
6.9.   Nájomca zodpovedá za škody spôsobené svojou činnosťou na predmete nájmu aj za prípadné škody, ktoré spôsobí svojou činnosťou na priľahlých pozemkoch a komunikáciách, ktoré sú v správe prenajímateľa. Zodpovedá za škody na živote a zdraví tretích osôb, aj za škody spôsobené na majetku prenajímateľa alebo tretích osôb, ktoré im vzniknú v súvislosti s užívaním a prevádzkou predmetu nájmu nájomcom. 
6.10. 	V prípade vzniku akejkoľvek škody na predmete nájmu je nájomca povinný oznámiť tieto skutočnosti prenajímateľovi na e-mailovú adresu : info@vvb.sk, a to najneskôr do 10 dní odo dňa vzniku škody, najneskôr však do 5 dní odo dňa kedy sa nájomca o škode dozvedel, a príslušným orgánom riadne v rozsahu povinností daných právnymi predpismi a zabezpečiť odvrátenie hroziaceho nebezpečenstva zväčšenia škody. 
6.11. Nájomca sa zaväzuje hradiť všetky náklady spojené s odstránením vzniknutých škôd súvisiacich s užívaním a prevádzkou predmetu nájmu.
6.12. Nájomca je povinný po skončení nájmu vrátiť predmet nájmu prenajímateľovi v stave, v akom ho prevzal, s prihliadnutím na obvyklé opotrebenie, t. j. je povinný odstrániť všetky stavby a stavebné úpravy, ako aj akékoľvek iné zmeny či úpravy, ktoré počas trvania zmluvy na predmete nájmu vybudoval, na vlastné náklady bez nároku na úhradu vynaložených nákladov. Ak si nájomca nesplní tieto povinnosti včas a v plnom rozsahu, je oprávnený tak urobiť prenajímateľ na náklady nájomcu.
6.13. Nájomca preberá na seba zodpovednosť za plnenie povinností vyplývajúcich z platných právnych a ostatných predpisov na zaistenie bezpečnosti a ochrany zdravia pri práci a ochrany pred požiarmi, bezpečnosti a ochrany majetku, ochrany prírody a krajiny, hygienických predpisov, predpisov v oblasti životného prostredia, za dodržiavanie vodného zákona a stavebného zákona a Občianskeho zákonníka.  	 
6.14.	Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom sa budú včas informovať o všetkých skutočnostiach potrebných pre ich spoluprácu podľa tejto zmluvy a pre plnenie tejto zmluvy, najmä vzájomne si oznamovať všetky zmeny týkajúce sa zmluvy a všetky dôležité okolnosti.
6.15.  	Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť škodu tým spôsobenú druhej zmluvnej strane.
6.16. Nájomca súhlasí s umiestnením informačnej tabule o pravidlách ochrany prírody v chránenom vtáčom území Dunajské Luhy na takom mieste, aby bola viditeľná pri vstupe na plávajúce pristávacie zariadenie.	


Článok VII.
Podnájom

7.1.  	Nájomca nie je oprávnený prenechať predmet nájmu alebo akúkoľvek jeho časť do podnájmu alebo na užívanie tretím osobám bez predchádzajúceho písomného súhlasu prenajímateľa. V prípade prenechania predmetu nájmu alebo jeho časti do podnájmu alebo na užívanie tretej osobe so súhlasom prenajímateľa, sa nájomca zaväzuje prenechať predmet nájmu alebo jeho časť do podnájmu alebo na užívanie za rovnakých podmienok, ako sú uvedené v tejto zmluve. Nájomca zodpovedá prenajímateľovi v celom rozsahu za činnosť tretej osoby, ako keby predmet nájmu alebo jeho časť užíval sám. Nájomca sa zaväzuje informovať prenajímateľa o uzatvorení zmluvy o podnájme alebo inom užívaní predmetu nájmu a v lehote 7 dní odo dňa účinnosti tejto zmluvy zaslať jej kópiu prenajímateľovi.

Článok VIII.
Doručovanie

8.1. 	Zmluvné strany sa dohodli, že povinnosť doručiť písomnosť podľa tejto zmluvy sa považuje v konkrétnom prípade za splnenú dňom prevzatia písomnosti alebo odmietnutím túto písomnosť prevziať. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná z akéhokoľvek dôvodu, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky).
8.2.  	Účinky doručenia nastanú aj vtedy, ak si príjemca písomnosť v odbernej lehote nevyzdvihne, alebo jej prevzatie zmarí, v tomto prípade sa zásielka považuje za doručenú po troch dňoch od vrátenia takto nedoručenej zásielky odosielateľovi. Pre doručovanie je rozhodné v prípade nájomcu adresa uvedená v článku I. tejto zmluvy alebo iná adresa, ak bola prenajímateľovi včas písomne oznámená, a v prípade prenajímateľa adresa jeho sídla zapísaná v Obchodnom registri.
 
Článok IX.
Záverečné ustanovenia

9.1.  	Vzťahy medzi zmluvnými stranami vyplývajúce z tejto zmluvy, ktoré nie sú upravené touto zmluvou, sa riadia príslušnými ustanoveniami Občianskeho zákonníka.
9.2.  	Všetky spory, ktoré vzniknú z plnenia tejto zmluvy, budú zmluvné strany riešiť predovšetkým dohodou a vzájomným rokovaním. Ak nedôjde k takejto dohode, bude spor predložený na rozhodnutie príslušnému súdu v zmysle ustanovení zákona č. 160/2015 Z. z. Civilný  sporový poriadok v znení neskorších predpisov.
9.3.	Podmienky dohodnuté v tejto zmluve je možné meniť a/alebo dopĺňať len po vzájomnej  dohode zmluvných strán formou chronologicky očíslovaných písomných dodatkov podpísaných oboma zmluvnými stranami, s výnimkou uvedenou v článku V. ods. 5.14. tejto zmluvy.
9.4. 	 	Zmluvné strany berú na vedomie, že táto zmluva a daňové doklady súvisiace s touto zmluvou podliehajú zverejneniu podľa ustanovení zákona o slobodnom prístupe k informáciám a s ich zverejnením vyjadrujú súhlas. Nájomca ako dotknutá osoba berie na vedomie, že prenajímateľ ako prevádzkovateľ spracúva osobné údaje na základe tejto zmluvy, vrátane súvisiacich dokumentov v rámci predzmluvných a zmluvných vzťahov v spojitosti s osobitnými právnymi predpismi za účelom vedenia evidencie a správy majetkovoprávnych vzťahov prevádzkovateľa. Spracúvanie sa vykonáva v súlade s nariadením Európskeho parlamentu a Rady EÚ č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46ES (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Osobné údaje sa poskytujú len v prípade plnenia povinností v zákonom stanovených prípadoch orgánom verejnej moci (Ministerstvo životného prostredia SR, okresný úrad, prípadne iné orgány podľa osobitných právnych predpisov). Osobné údaje sa uchovávajú po dobu stanovenú v registratúrnom pláne predávajúceho vedenom podľa osobitného právneho predpisu. Nájomca si môže uplatniť právo na prístup k osobným údajom, právo na opravu a vymazanie osobných údajov, právo na obmedzenie ich spracúvania, právo na prenosnosť a právo podať sťažnosť úradu na ochranu osobných údajov.
9.5.    	Prenajímateľ vyhlasuje, že pred podpísaním tejto zmluvy informoval nájomcu, že má prijatý protikorupčný program, ktorého cieľom a účelom je zamedziť korupcii, zlepšiť protikorupčnú prevenciu, zmenšovať priestor pre korupciu a odstraňovať príčiny jej vzniku, pričom za dôsledné uplatňovanie a dodržiavanie protikorupčných zásad a ostatných ustanovení programu majú zodpovednosť obidve zmluvné strany. Nájomca svojim podpisom potvrdzuje, že sa oboznámil s dokumentom zmluvnej strany s názvom "Protikorupčný program", zverejneným na webovej stránke www.vvb.sk. Prenajímateľ na základe vyššie uvedeného vyhlasuje, že on sám, resp. jeho predstavitelia, zástupcovia, zamestnanci alebo iné osoby konajúce v jeho mene pri plnení predmetu tejto zmluvy neponúkajú ani nebudú priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, a ani poskytovať akékoľvek výhody, dary alebo pohostenia, za účelom získania alebo udržania výhody pri výkone podnikateľskej činnosti, a že zároveň akékoľvek podozrenie z korupčného správania alebo porušenia protikorupčného programu prijatého predávajúcim oznámia príslušným orgánom verejnej moci.
9.6. 	  Ak niektoré ustanovenia tejto zmluvy nie sú celkom alebo sčasti platné a/alebo účinné alebo neskôr stratia platnosť a/alebo účinnosť, nie je tým dotknutá platnosť a/alebo účinnosť ostatných ustanovení zmluvy. Namiesto neplatných a/alebo neúčinných ustanovení zmluvy a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní zmluvy zmluvné strany túto otázku brali do úvahy.
9.7. 	Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej  zverejnenia v zmysle ustanovenia § 47a ods. 1 Občianskeho zákonníka.   
9.8.  	Táto zmluva je vyhotovená v 5-ich rovnopisoch, každý s platnosťou originálu, z ktorých 3 vyhotovenia sú určené pre prenajímateľa a 2 vyhotovenia pre nájomcu.
9.9.  	Zmluvné strany vyhlasujú, že svoju vôľu v tejto zmluve prejavili slobodne a vážne, určite a zrozumiteľne, že ich zmluvná voľnosť nie je ničím obmedzená, že s obsahom zmluvy súhlasia bez výhrad, doplnení a iných zmien, že zmluva nebola uzatvorená v tiesni, a ani za nápadne nevýhodných podmienok, že zmluvu si prečítali, jej obsahu rozumejú a na znak tohto súhlasu ju vlastnoručne podpisujú.
9.10.   	Neoddeliteľnou súčasťou tejto zmluvy je Príloha č. 1 – Situácia predmetu nájmu v k. ú. Šamorín.

V Bratislave dňa	V Bratislave dňa
Prenajímateľ                                                          	Nájomca 		
VODOHOSPODÁRSKA VÝSTAVBA,	
ŠTÁTNY PODNIK                                       	

                Ing. Peter Molda	

